TTL અભિગમ, જે તે ચીજવસ્તુ કે બ્રાન્ડનો; અનેકવિધ સ્તરે ગ્રાહકો સાથેનો અનુબંધ જોડવા અને ચીજવસ્તુ કે બ્રાન્ડ પરત્વે તેમના મન અને મસ્તિષ્કમાં એક ઠોસ છબી ઉપસાવવા અતિ સફળ રહી છે. દા. ત. એક અતિશય પ્રચલિત વર્તમાનપત્રમાં એક જાહેરાત, પ્રસિદ્ધ કરી, કોઈ કંપની, ગ્રાહકોને તેના કોઈ નિયત સ્થળે આવેલા સ્ટોરની મુલાકાત લેવા નિમંત્રણ પાઠવે અને જ્યારે ગ્રાહકો ત્યાં આવે ત્યારે ઘણી બધી ચીજવસ્તુઓ નિઃશુલ્ક આપે, કેટલાંક ચીજવસ્તુઓમાં નોંધપાત્ર ડીસ્કાઉન્ટ આપે તો કંપનીનો આ અભિગમ ATL અને BTL નો સુભગ સમન્વય કરતો સમુચિત એવો TTL અભિગમ કહેવાય.